་གཅིག་ཀྱང་གཞུང་གཅིང
གིས་དངོས་སུ་སྟོན་ནུས་མི་ནུས་པའི་ཁྱོད་པར་ཡོད་པའི་ཕྱིར་ཏེ།བརྗོད་བྱེད་སེལ་བས་འཇུག་པའི་ཕྱིར་དང་།ལྡོག་པ་གཅིག་ཡིན་ཀྱང་དགོས་པ་མི་འདྲ་བའི་ཁྱད་པར་གྱིས་ལན་དུ་མར་བསྟན་པ་ལ་ཟློས
སྐྱོན་ཇི་ཙམ་ཡང་མེད་པའི་ཕྱིར།གསུམ་པ་སྐབས་བསྡུ་བ་ནི།ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་ཅེས་བྱ་བའི་འབྲེལ་པའི་རྣམ་བཤད་སྙིང་པོ
རྐྱེན་གྱི་དགོངས་འགྲེལ་རྣམ་བཤད་ཚིག་དོན་རབ་གསལ་ཞེས་བྱ་བ་ལས་སྐབས་བརྐྱང་བའི་རྣམ་པར་བཤད་པའོ།།།།གསུམ་པ་བསྡུས་དོན་བཞན་བསྟན་པ་ལ།དོན་དྲུག་ཏུ་བསྡུ་བ།།

དོན་གསུམ་དུ་བསྡུ་བའོ།།དང་པོ་ལ།མཚམས་སྦྱར།རྩ་བ།འགྲེལ་པའོ།།དང་པོ་ནི།སྤྲོས་པ་རྒྱས་པ་ལ་དགའ་བའི་སེམས་ཅན་ལ་ཕན་གདགས་པར་བྱ་བའི་དོན་དུ་དེ་ལྟར་དོན་བརྒྱད་ཀྱི་སྒོ་ནས་བསྡུས་དོན
རྣམ་པར་བཤད་ནས་ཡང་དེ་ལས་འབྲིང་དུ་དད་པའི་གང་ཟག་ལ་བསྡུས་དོན་གཞན་དྲུག་ཏུ་བསྡུས་ནས་རྣམ་པར་བཤད་པ།གཉིས་པ་ནི།རྒྱན་གྱི་དོན་བསྡུས་བརྒྱད་ལས་གཞན་སྟེ་རྣམ་པ་དྲུག་ཏུ་ཤེས
པར་བྱ་སྟེ།མཁྱེན་པ་གསུམ་གྱི་ངོ་བོར་གྱུར་པའི་མཚན་ཉིད་དང་།དེའི་ཉམས་སུ་ལེན་པའི་རྣམ་རྫོགས་སྦྱོར་བ་དང་།སྦྱོར་བ་དེ་རབ་ཏུ་གྱུར་པའི་རྩེ་མོ་དང་།མཁྱེན་གསུམ་དེ་ཡི་ཉམས་ལེན་གྱི་གོ་རིམས་མཐར
གྱིས་པ་དང་།མཁྱེན་གསུམ་དེའི་སྦྱོར་བ་མཐར་ཐུག་པ་སྐད་ཅིག་སྦྱོར་དང་།མཁྱེད་གསུམ་དེ་ཡི་རྣམ་སྨིན་ཆོས་སྐུ་དང་དྲུག་ནི་རྒྱན་གྱི་བསྡུས་དོན་འབྲིང་དུ་ཤེས་པར་བྱ་བའི་ཕྱིར།གསུམ་པ་ལ་སོ་སོར
བཤད་པ།དོན་བསྡུས་ནས་ཚིག་དོན་རྒྱས་པ་སྔ་མ་ལ་ཁ་འཕངས་པའོ།།དང་པོ་ནི།དང་པོར་རྣམ་པ་ཐམས་ཅད་མཁྱེན་པ་ཉིད་ལ་སོགས་པ་ཐམས་ཅད་མཁྱེན་པ་ཉིད་གསུམ་ནི་ཆོས་ཅན།འདི་མཚོན
པར་བྱ་བས་ན་མཚན་ཉིད་དོ་ཞེས་བརྗོད་དེ།མཁྱེན་གསུམ་གྱི་རྣམ་པའི་སྒོ་ནས་མངོན་པར་མཚོན་པའི་གནས་ཉིད་ཡིན་པའི་ཕྱིར།དེ་ནས་རྣམ་པ་ཐམས་ཅད་མངོན་པར་རྫོགས་པར་རྟོགས་པའི་སྦྱོར་བ་ནི།།

ཆོས་ཅན།ཐམས་ཅད་མཁྱེན་པ་ཉིད་གསུམ་གྱི་རྣལ་བ་ཉམས་སུ་ལེན་པའི་སྦྱོར་བ་ཡིན་ཏེ།བྱང་ཆུབ་སེམས་དཔའོ་ཞེ་ལྷག་ཟུང་འབྲེལ་གྱི་རྣལ་འབྱོར་འདིས་ཏེ་ཁྱོད་ཀྱིས་ཐམས་ཅད་མཁྱེ
པཏིང་གསུམ་གྱི་རྣམ་པ་སྒོམ་པ་ལ་སྦྱོར་བས་ན་སྟེ་སྦྱོར་བས་སྒོམ་པ་ཡིན་པའི་ཕྱིར།།སྒོམ་པ་ལ་དགོས་པ་ཡོད་དེ།མཁྱེན་གསུམ་གྱི་རྣམ་པ་ལ་དབང་དུ་བྱ་བའི་ཆེད་ཡིན་པའི་ཕྱིར།དེ་ནས་རྩེ་མོའི་མངོན
པ་རྟོགས་པ་ནི་ཆོས་ཅན།ཐམས་ཅད་མཁྱེན་པ་ཉིད་གསུམ་གྱི་རྣམ་པ་གོམས་པ་རབ་ཀྱི་གནས་སྐབས་ཡིན་ཏེ།སླར་རྣམ་རྫོགས་སྦྱོར་པ་ཤིན་ཏུ་གོམས་པས་སྟོང་ཉིད་རྟོགས་པའི་སྒོ་མ་བྱུང་གི་ཤེས་རབ་
ཀྱིས་ཟིན་པའི་སྒོ་ནས་ཕུལ་དུ་བྱུང་བར་འགྲོ་བ་སྟེ་སོང་བའི་སྦྱོར་བ་ཡིན་པའི་ཕྱིར།དེ་ནམ་མཐར་གྱིས་པའི་མངོན་པར་རྟོགས་པ་ནི་ཆོས་ཅན།ཐམས་ཅད་མཁྱེན་པ་ཉིད་གསུམ་གྱི་རྣམ་པ་དཀྱུས་ཐོགས
གཅིག་ལ་སྒོམ་པའི་གོ་རིམས་ཀྱི་གནས་སྐབས་ཡིན་ཏེ།སྐབས་དང་པོ་གསུམ་དུ་བསྟན་པ་མཁྱེན་གསུམ་གྱི་རྣམ་པ་སོ་སོ་པ་དང་།རྣམ་ཀུན་ཏུ་བསྟན་པ་རྣམ་པ་མཐའ་དག་རྣམ་པར་སྒོམ་པའི་དོན་དཀྱུས
ག་གཅིག་ལརི་མ་ཅན་དུ་གཞུང་སྤོང་བར་བྱེད་པས་རྔོམ་པའི་སྦྱོར་བ་ཡིན་པའི་ཕྱིར།དེ་ལྟར་བསྒོམ་པ་ལ་དགོས་པ་ཡོད་དེ།སྔར་རྟོགས་པའི་དངོས་པོ་སྐད་ཅིག་མ་གཅིག་ལ་ངེས་པར་བྱ་བའི་ཆེད་ཡིན་པའི

ཕྱིར།དེ་ནས་ཡང་དག་པར་སྐད་ཅིག་མ་གཅིག་པའི་མངོན་པར་རྫོགས་པར་བྱང་ཆུབ་པའི་སྦྱོར་བ་ནི་ཆོས་ཅན།ཐམས་ཅད་མཁྱེན་པ་ཉིད་གསུམ་གྱི་སྦྱོར་བ་མཐར་ཐུག་པའི་གནས་སྐབས་ཡིན་ཏེ།སློབ
ལམ་གྱི་རྟོགས་པ་ཁྱོད་ལས་ཁྱད་པར་དུ་འགྲོར་མེད་པས་ཏེ་སེམས་དཔའི་སྦྱོར་བ་མཐར་ཐུག་ཡིན་པའི་ཕྱིར།དེ་ནས་ཆོས་ཀྱི་སྐུ་མཛད་པ་དང་བཅས་པ་ནི་ཆོས་ཅན།ཐམས་ཅད་མཁྱེན་པ་ཉིད་གསུམ
ཀྱི་རྟོགས་པ་རྣམ་པར་སྨིན་པའི་གནས་སྐབས་ཡིན་ཏེ།སྦྱོར་བ་དེའི་འབྲས་བུ་མཐར་ཐུག་ཡིན་པའི་ཕྱིར།གཉིས་པ་ནི།ཡུམ་གསུམ་པོ་ཐམས་ཅད་ཀྱི་དོན་བསྡུས་པ་བརྒྱད་དུ་བཤད་པ་ཡས་གཞན་རྣམ་པ་དྲུག
ཏུ་བཤད་དེ།སྔར་བཤད་པ་དེ་ལྟར་ཡིན་པའི་ཕྱིར།བསྡུས་དོན་དེའི་ཚིག་དོན་ཡང་ཤེས་པར་བྱ་སྟེ།སྔ་མ་བརྒྱད་ཀྱི་སྐབས་ཁོ་ན་བཞིན་དུ་བཤད་པར་བྱ་བ་ཡིན་པའི་ཕྱིར།གཉིས་པ་དོན་གསུམ་དུ་བསྡུ་བ་ལ
མཚམས་སྦྱར།རྩ་བ།འགྲེལ་པའོ།།དང་པོ་ནི།དོན་གྱི་སྤྲོས་པ་བར་མ་ལ་དགའ་བའི་སེམས་ཅན་ལ་ཕན་གདགས་པར་བྱ་བའི་དོན་དུ་དེ་ལྟར་དོན་བསླུས་པ་དྲུག་གི་སྒོ་ནས་རྣམ་པར་བཤད་ནས་ཡང་དོན་གྱི
སྤྲོས་པ་མདོར་བརྫུས་པ་ལ་དཔའ་བའི་སེམས་ཅན་ལ་བན་གདགས་པར་བྱ་བའི་དོན་དུ་གསུམ་དུ་བསླུས་ནས་སྔ་མ་ལས་གཞན་དུ་རྣམ་པར་བཤད་པ།གཉིས་པ་ནི།མཁྱེན་པ་རྣམ་པ་གསུམ་པའི་རྣམ་པ་ཆོས

ཅན།སྤོང་བས་སྒོམ་པར་བྱ་བའི་ཡུལ་ནི་ཡིན་ཏེ།དེའི་ཉམས་སུ་བླངས་པར་བྱ་བ་ཡིན་པའི་ཕྱིར།སྦྱོར་བ་བཞིའི་བདག་ཉིད་ཆོས་ཅན།མཁྱེན་པ་གསུམ་མཐར་ཐུག་པ་དེའི་རྒྱུ་ཡིན།
ཏེ།དེ་ཕོབ་བྱེད་ཀྱི་ཐབས་ཡིན་པའི་ཕྱིར།ཆོས་སྐུ་འཕྲིན་ལས་དང་བཅས་པ་ནི་ཆོས་ཅན།མཁྱེན་གསུམ་སྦྱོར་བའི་འབྲས་བུ་ཡིན་ཏེ།དེའི་ཐོབ་བྱ་མཐར་ཐུག་ཡིན་པའི་ཕྱིར།ཡུམ་གསུམ་གྱི་དོན་བསྡུས
པ་སྔ་མ་གཉིས་ལས་གཞན་དུ་བཤད་པ་ཡིན་ཏེ།ཡུལ་དང་རྒྱུ་དང་འབྲས་བུ་རྣམ་པ་གསུམ་དུ་བཤད་པའི་ཕྱིར།གསུམ་པ་ནི།དང་པོར་རྣམ་པ་ཐམས་ཅད་མཁྱེན་པ་ཉིད་ལ་སོགས་པ་ཐམས་ཅད
མཁྱེན་པ་ཉིད་གསུམ་གྱི་ངོ་བོ་ཉིད་ནི་ཆོས་ཅན།སྦྱོར་བ་སྒོམ་པ་ལ་འཇུག་པའི་ཡུལ་གྱི་རྒྱུ་ཡིན་ཏེ།ཁྱོད་སྦྱོར་བའི་ཤེས་བྱ་དང་།བསྒོམ་བྱ་དང་།ཡོབ་བྱར་བྱས་ནས་སྦྱོར་བ་བསྒོམ་པ་ལ་འཇུག་པའི
ཕྱིར།མཁྱེན་པ་གསུམ་པོ་དེ་ཇི་ལྟར་སྦྱོར་པས་པོསྒོམ་ཞིང་སྦྱོར་བའི་ཡུལ་དུ་རབ་ཏུ་སྐྱོ་ངོ་ཞེ་ན།དེའི་འོག་ཏུ་རྣམ་པ་ཐམས་ཅད་མངོན་པར་རྫོགས་པར་རྟོགས་པ་ལ་སོགས་པ་མངོན་པར་རྟོགས་པ
རྣམ་པ་བཞིནི་ཆོས་ཅན།མཁྱེན་པ་གསུམ་གྱི་རྣམ་པ་བསྒོམ་པའི་སྦྱོར་བ་ཡིན་ཏེ།དེ་བསྒོམ་པའི་སེམས་དཔའི་རྒྱུད་ཀྱི་ཞི་ལྷག་ཟུང་འབྲེལ་གྱི་རྣལ་འབྱོར་ཡིན་པའི་ཕྱིར།མཁྱེན་གསུམ་གྱི་

སྦྱོར་བ་དེ་ལྟ་བུ་དང་ལྡན་པའི་རྒྱུ་སྦྱོར་བ་དེའི་འབྲས་བུ་ཅི་ཞིག་ཡིན་ཞེ་ན།དེའི་འོག་ཏུ་ཆོས་ཀྱི་སྐུ་འཞིན་ལས་དང་བཅས་པ་ནི་ཆོས་ཅན།མཁྱེན་ག་པུམ་སྦྱོར་བའི་འབྲས་བུ་ཡིན་ཏེ།དེའི་ཐོབ་བྱ་མཐར་ཐུག་ཡིན་
པའི་ཕྱིར།དོན་བསྡུས་ན་རྒྱལ་བའི་ཡུམ་རྣམ་པ་གསུམ་གྱི་དོན་བསྡུས་པ་སྔ་མ་གཉིས་ལས་གཞན་རྣམ་པ་གསུམ་བཤད་དེ།བརྐྱང་དུ་བཤད་པ་དེ་ཁོ་ན་བཞིན་དུ་བཤང་བར་བྱ་བ་ཡིན་པའི་ཕྱིར།དེ་ལྟར
རྒྱས་འབྲིང་བསྡུས་པ་ལ་དད་པའི་གདུལ་བྱ་གསུམ་བཤད་ཀྱང་ཚིག་དོན་ཡན་ལག་རྒྱས་པར་རྫོགས་པར་སྟོན་དགོས་པར་འདྲ་ལ།བསྡུས་དོན་དུག་དང་གསུམ་བཤད་པའི་གདུལ་བྱས་རང་རང་གི་བསྡུས
དོན་ལ་བརྟེན་ནས་ཡན་ལག་རྒྱས་བཤད་ཀྱི་དོན་རགས་པ་ལ་ཡིད་དཔྱོད་ཀྱིས་ངེས་པ་འདྲེན་ནུས་ཀྱང་བརྒྱད་བཤད་པ་ལ་བརྟེན་ནས།དེ་ལ་ཡིད་དཔྱོད་ཀྱིས་ངེས་པ་འདྲེན་མི་ནུས་ཤིང་།བརྐྱང་བཤད
པའི་གདུལ་བྱས་ནི་བསྡུས་དོན་ཕྱི་མ་གཉིས་ལ་བརྟེན་ནས་ཡིད་དཔྱོད་ཀྱིས་ངེས་པ་དེ་ལྟར་འདྲེན་ནུས་པ་ཡིན་ཏེ།གདུལ་བྱ་གསུམ་པོ་སྔ་མ་སྔ་མ་ལས་ཕྱི་མ་ཕྱི་མ་དབང་པོ་བརྟུལ་བའི་ཕྱིར།བསྡུས་
དོན་བརྒྱད་བཤད་པ་ལ་རེ་ཞིག་བཀྲི་མི་རུང་བ་འགའ་ཞིག་ཁ་དྲངས་པའི་ཆེད་དུ་བསྡུས་དོན་ཕྱི་མ་གཉིས་བཤད་པའི་ཕྱིར་རོ།།གསུམ་པ་བཤད་པ་མཐར་བྱིན་པའི་བྱ་བ་ལ།བཤད་བྱ་འཆང

བྱེད་ཀྱི་ཁྱད་པར།བརྩམ་པའི་དགེ་བ་བསྔོ་བ།ཁེངས་བསྐྱངས་ཞིང་འགྲོལ་བ་རྩོམ་པ་སྤོ་བའི་རྒྱུ་མཚན་ནོ།།དང་པོ་ལ་བཤད་བྱའི་ཁྱད་པར།གང་ལ་བརྟེན་ནས་ཚུལ་ལོ།།
ང་བཤད་པའོ།།དང་པོ་ནི།མཁས་པ་རྣམས་ཀྱིས་ཡུམ་གསུམ་པོ་ཀུན་ལའོང་བརྗོད་བྱའི་དོན་བསྡུས་བརྒྱད་དང་དྲུག་དང་གསུམ་པོ་དེ་ཙམ་དུ་ཤེས་པར་བྱ་སྟེ།ལ་ལ་འཕགས་པ་བརྒྱད
སྟོང་པ་ལས་དངོས་ཤུགས་ལ་དོན་ཚང་བ་དང་།གཞན་ཡུམ་པར་མ་ལས་དོན་དངོས་སུ་སྟོན་པའི་ཚིག་ཚོང་པོ་དང་།གཞན་རྒྱས་པ་ལས་དོན་རེ་རྭ་ལའང་རྣམ་གྲངས་མང་པོའི་མིང་གྲིས་གསུང
པའི་ཕྱིར།ཁོ་ན་རེ།ཚིག་ལ་ཁྱད་པར་ཡོད་པ་ཉིད་ཀྱིས་དོན་ལའང་ཁྱད་པར་ཡོད་དོ་ཞེ་ན།ཡུམ་གསུམ་པོ་ཐམས་ཅད་ཀྱི་བརྗོད་བྱའི་དོན་གྱི་རིམ་པ་གསུམ་ན།ཁྱད་པར་མེད་པའི་ཚུལ
གྱིས་བསྟན་བཅོས་འདིས་ལེགས་པར་བསྡུས་པ་མ་ཡིན་པར་ཐལ།ཡུམ་གསུམ་པོ་བརྗོད་བྱ་མཚུངས་པ་དེ་ལྟར་མ་ཡིན་པའི་ཕྱིར།རྟགས་ཁས།འོ་ན་གཞུང་མི་འདྲ་བ་གསུམ་གསུངས
པ་ཅི་ཡིན་ཞེ་ན།གསུང་དེ་ལྟར་གསུངས་པ་ལ་ཟློས་སྐྱོན་མེད་དེ།དེ་ལ་ཚིག་བསྡུས་པ་དང་འབྲིང་དང་རྒྱས་པ་ལ་སོགས་པའི་རབ་ཏུ་དབྱེ་བས་ཁྱད་པར་ཡོད་པ་ཁོ་ནར་ཟད་པའི་ཕྱིར།གཉིས

ལ་གང་ལ་བརྟེན་ནས་ཚུལ་ཇི་ལྟར་བཤད་པ་ནི།མངོན་པར་རྟོགས་པའི་རྒྱན་གྱིས་ཚིག་ལེའུར་བྱས་པའི་འགྲེལ་པ་དོན་གསལ་བ་འདི་ནི་སློབ་དཔོན་སེང་གེ་བཟང་པོས་བྱས་པ་ཡིན་ཏེ།འཕག
པ་རྣམ་པར་གྲོལ་བའི་སྡེ་ཡི་ལེགས་པར་བཤད་པའི་མཐུ་ཡིས་དོན་མཐོང་བའི་སྒོ་ནས་དང་།དངོས་སུ་མཁན་པོ་ཡང་དག་རྣམ་སྣང་མཛད་བླ་མ་བཟེད་ལ་ཕྱག་འཚལ་ཏེ་གནང་བཞུས་ནས་བྱས
པའི་གྱིད།དེ་ལྟར་ནའང་འགྲེལ་བ་འདིར་སྤྲོས་ནས་བཤད་པ་མ་ཡིན་ཏེ།མདོའི་ཚིག་དང་ནི་བསྟན་བཅོས་ཀྱི་ངག་སོགས་དངོས་སུ་སྦྱོར་བ་མ་བྱས་པར་གོ་སླ་བའི་ཆེད་དུ་དོན་བསྡུས་ནས
བཤད་པའི་ཕྱིར།གཉིས་པ་བརྩམས་པའི་དགེ་བ་བསྔོ་བ་ནི།འགྲེལ་པ་བརྩམས་པའི་དགེ་བ་བསྔོ་ཚུལ་ཡོད་དེ།འགྲེལ་བ་ངོན་གསལ་དེ་སྡེབས་པ་ལས་བྱུང་བ་ཡི་དགེ་བ་སེང་གི་བཟང་པོ
བདག་གིས་གང་ཐོབ་པ་དེ་ཡི་སྐྱེ་བོ་གཞན་ཐམས་ཅད་ནི་བདེ་བར་གཤེགས་པའི་ཤེས་རབ་ཀུན་མཁྱེན་གྱི་གེ་འཕང་ཐོབ་པར་ཤོ་ག་ཅིག་ཅེས་པ་སྔོས་པའི་ཕྱིར།གསུམ་པ་ལ།།ཁེངས
བསྐྱངས་པ།རྨོངས་པ་བཟོད་པར་གསོལ་པ།འགྲེལ་པ་རྩོམ་པར་སྤྲོ་བའི་རྒྱུ་མཚན་ནོ།།དང་པོ་ལ།རང་ཉིད་བློ་དམན་པར་བསྟན་པ།གཞུང་དོན་རྟོགས་དཀའ་བར་བསྟན་པའོ།།

དང་པོ་ནི།བསྟན་བཅོས་ཀྱི་དོན་ཀུན་བདག་གི་མངོན་སུམ་གྱི་སྤོང་ཡུལ་གང་ན་ཞིག་ཡིན་ཏེ།བདང་་གི་ཤེས་རབ་མི་གསལ་བས་བསྟན་བཅོས་བརྗོད་པ་ལ་དོན་སྤྱིའི་ཚུལ་གྱི
འཇུག་པའི་ཕྱིར་དང་།བསྟན་བཅོས་ཀྱི་དོན་ཀུན་བདག་གི་མངོན་སུམ་གྱི་ཡུལ་ལས་ཕྱི་རོལ་ཏུ་གྱུར་པའི་ཕྱིར།གཉིས་པ་ནི།བསྟན་བཅོས་ཀྱི་དོན་ནི་མ་ལུས་པ་བདག་གིས་མངོན་སུ
གྱི་ཡུལ་གང་ན་ཡིན་ཏེ།བདག་ཉིད་ཆེན་པོ་འཕགས་དྲོའི་མངོན་སུམ་གྱི་སྤྱོད་ཡུལ་དུ་འགྱུར་དགོས་པས་རྟོགས་དཀའ་བའི་ཕྱིར།གཉིས་པ་ནོངས་པ་བཟོད་པར་གསོལ་བ་ཡོད་དེ།འོན་ཀྱང
མངོན་སུམ་གྱི་སྤྱོད་ཡུལ་མ་ཡིན་པ་ལ་བདག་གིས་འབད་ནས་རང་དང་གཞན་གྱི་དོན་གྱི་ངོར་བགྱིས་པའི་འགྲེལ་པ་ལ་ནོངས་པའི་ཚོགས་མཆིས་ན་དེ་ལ་ཆོས་ཀྱི་སྤྱན་དང་ལྡན་པའི་སྐྱེ་བོ་མཁས
པ་རྣམས་བཟོད་པར་མཛོད་ཅེས་གསོལ་བའི་ཕྱིར།གསུམ་པ་འགྲེལ་པ་རྩོམ་པར་སྤྲོ་བའི་རྒྱ་མཚན་ཡོད་དེ།ཀྱེ་མ་སྟེ་ངོ་མཚར་བ་གཞུང་ལུགསཚོགས་ལུས་པ་ཉིད་ཀྱི་ངོལ་དུ་བ་བྱས།
པའི་འབྲས་བུ་ལ་བདག་གི་ཡིད་ངལ་གསོ་བའི་གནས་སུ་གྱུར་པ་ཤེས་རབ་ཀྱི་ཕ་རོལ་ཏུ་ཕྱིན་པའི་ལུགས་འདི་རྟོགས་ཤིང་དུས་རིང་མོ་ཞིག་ནས་མཐོང་བ་ཡིན་པའི་ཕྱིར།གསུམ་པ་མཇུང

གི་དོན་ལ།བསྟན་བཅོས་མཛད་པ་པོ་དང་།གང་གིས་བསྒྱུར་བའི་ཚུལ་ལོ།།དང་པོ་ཡོད་དེ།ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གིས་བསྟན་བཅོས་མངོན་པར་རྟོགས་པའི་རྒྱན་ཅེས་བྱ་བའི་འབྲེལ་པ་རྒྱ
བའི་སྲས་པོ་སེརྗེ་བཟང་པོས་མཛད་པ་དང་།དེའི་རྣམ་བཤད་སྙིང་པོ་རྒྱན་གྱི་དགོངས་པ་བཤང་བ་རྫོགས་པར་གྲུབ་པའི་ཕྱིར།གཉིས་པ་ཡོད་དེ།བསྟན་པ་སྔ་དར་ལ་རྒྱ་གར་གྱི་མཁན་པོ་བིདྱ་ཀ་ར་པྲ་བྷཱ
ཏེཏེ་རིག་བྱེད་འོད་ཟེར་མ།བི་དྱ་ཀ་ར་པྲ་བྷ་བ་རིག་པའི་འབྱུང་གནས་དང་།ཞུ་ཆེན་གྱི་ལོ་ཙྪ་བ་བརྙེ་དཔྲལ་བརྩེགས་ཀྱིས་བསྒྱུར་ཅིང་ཞུས་ཏེ་འཆང་ཉན་གྱིས་གཏན་ལ་ཕབས་པ་ལས་བསྟན་པ་ཕྱི་དང་འདིའི
དུས་སུ་རྒྱ་གར་གྱི་མཁན་པོ་དཔལ་གོ་མི་འཆི་མེད་ལ་སོགས་པ་དང་།བྱབ་དབང་གཉིས་པ་ལོ་ཙྪབ་བློ་ལྡན་ཤེས་རབ་ཀྱིས་བསྐུར་ཞིང་འཆད་ཉན་གྱིས་གཏན་ལ་ཕབ་པའི་ཕྱིར།གཞོན་ཡང་བརྒྱད་སྟོང་ད
དང་རྒྱན་སྦྱར་བའི་འགྲེལ་ཆེན་ནི་ཐོག་མར་རྒྱ་གར་གྱི་མཁན་པོ་སུ་བྷུ་ཏེ་ཤྲཱི་དང་།ལོ་ཆེན་མིན་བཟང་གཉིས་ཀྱིས་བསྒྱུར་བ་དང་།ཛ་བོས་གསུརགས་ནས་ལོ་ཆེན་གྱིས་བསྒྱུར་བ་དང་།ཡང་ཇོ་བོས་གསུང
ནས་འཕྲོམ་སྟོན་པས་བསྒྱུར་བ།དུས་གྱིས་ཀྱི་འགྱུར་གསར་ཡང་ཡོད་པར་སྣང་ངོ་།།ཧུ།སྨྲས་པ།ར་སུང་རབ་ཀུན་གྱི་ཡང་རྩེ་ཤེར་ཕྱིན་མདོ།།རྒྱས་འབྲིང་བསྲུས་པའི་དགོངས་འཕེ་ལ་བསྟན་བཅོས་ཀྱ

འགྲེལ་པར་བཅས་པའི་ཚིག་དོན་རྒྱ་ཆེར་ནི།།འགྲེལ་མཛད་རྣམ་བཤད་སྙིང་པོའི་རྒྱན་ཞེས་གྲགཔ།།གང་དེ་བརྗོད་བྱེད་གསུང་ནི་བརླིང་བས་ན།།བློ་དམན་སྐྱེ་བོས་ཅུང་ཟད་རྟོགས་དཀའི་ཕྱིར།།སྤང་།།
ཡང་གོ་སླའི་གཏམ་གྱིས་མདོར་བསྡུས་ཏེ།།གསལ་བར་འཆད་པའི་རྣམ་བཤད་འདི་སྦྱར་རོ།།དེ་ལས་རྣམ་དཀར་གངྒཱའི་ཆུ་རྒྱུན་གྱིས།།བསྟན་པའི་ལྗོན་ཤིང་རིང་དུ་རྒྱས་གྱུར་ཏེ།།དོན་གཉིས་འབྲས་བུའི་ཁུར་གྱིས
མཛེས་པ་ཡིས།།སྐལ་བཟང་ཀུན་གྱི་རེ་བ་བསློང་བར་ཤོག།བདག་ཀྱང་བྱམས་པའི་གཞུང་དང་མི་འབྲལ་ཞིང་།།ནམ་ཞིག་ཞིང་འདིར་སངས་རྒྱས་བྱམས་པ་ཞེས།།ས་གསུམ་འོད་ཀྱིས་འགེངས་པ་དེ་ཡི་ཚེ།།དམ
ཆོས་ཉན་པའི་འཁོར་གྱིས་ཐོག་མར་སྤོང་།།ཅེས་ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་འགྲེལ་པ་དང་བཅས་པའི་རྣམ་བཤད་སྙིང་པོ་རྒྱན་གྱི་དགོངས་འགྲེལ་རྣམ་བཤད།
ཚིག་དོན་རབ་གསལ་ཞེས་བྱ་བ་འདི་ནི།མཁྱེན་རབ་ཀྱི་དབང་ཕྱུག་ཡོངས་འཛིན་དམ་པ་དོན་ཡོད་དཔལ་ལྡན་པའི་ཞལ་སྔ་ནས་ཀྱི་བཀའ་དྲིན་ལས་བསྟན་བཅོས་རྩ་འབྲེལ་ལ་ངེས་པ་ཅུང་ཟད་རྙེད་པ་ཤཱཀྱའི་དཔེ།
སློང་ཡུམ་དོན་སྨྲ་བ་བསོད་ནམས་གྲགས་དཔལ་རྣམ་དཔྱོད་མཆོག་གིས་སྡེས།མེ་མོ་ལུག་གི་ལོ་ལ་དཔལ་ལྡན་འབྲས་སྲུངས་ཆོས་ཀྱི་སྡེ་ཆེན་པོའི་གཟིམས་ཁང་དུ་སྦྱར་བའི་ཡི་གེ་པ་ནི་རིག་བྱེད་རིན་ཆེན་མ

འོ།།འདིས་ཀྱང་བསྟན་པ་རིན་པོ་ཆེ་དང་ཞིང་རྒྱས་ལ་ཡུན་རིང་དུ་གནས་པར་གྱ